“กระทรวงแรงงานสหรัฐ” เปิดดัชนี PPI เดือนส.ค. หด 0.1%
“กระทรวงแรงงานสหรัฐ” เปิดตัวเลขดัชนีราคาผู้ผลิต (PPI) ปรับตัวลงเป็นเดือนที่ 2 ติดต่อกัน โดยลดลง 0.1% ในเดือนส.ค. เมื่อเทียบรายเดือน สอดคล้องกับการคาดการณ์ของนักวิเคราะห์
“กระทรวงสหรัฐ” เปิดตัวเลขดัชนี PPI หดตัว 0.1% เดือนส.ค. สอดคล้องกับการคาดการณ์ของนักวิเคราะห์
14 ก.ย. 2565

กระทรวงแรงงานสหรัฐ เปิดเผยว่า ดัชนีราคาผู้ผลิต (PPI) ซึ่งเป็นมาตรวัดเงินเฟ้อจากการใช้จ่ายของผู้ผลิต ปรับตัวลงเป็นเดือนที่ 2 ติดต่อกัน โดยลดลง 0.1% ในเดือนส.ค. เมื่อเทียบรายเดือน สอดคล้องกับการคาดการณ์ของนักวิเคราะห์ หลังจากปรับตัวลง 0.4% ในเดือนก.ค. เมื่อเทียบรายปี ดัชนี PPI เพิ่มขึ้น 8.7% ในเดือนส.ค. ซึ่งเป็นระดับต่ำสุดนับตั้งแต่เดือนส.ค.2564 และต่ำกว่าที่นักวิเคราะห์คาดการณ์ที่ระดับ 8.8% จากระดับ 9.8% ในเดือนก.ค. โดยการชะลอตัวของดัชนี PPI มีสาเหตุจากการดิ่งลงของราคาพลังงาน
ส่วนดัชนี PPI พื้นฐาน ซึ่งไม่นับรวมหมวดอาหารและพลังงาน ปรับตัวขึ้น 0.2% เมื่อเทียบรายเดือน โดยต่ำกว่าที่นักวิเคราะห์คาดการณ์ที่ระดับ 0.3% หลังจากเพิ่มขึ้น 0.1% ในเดือนก.ค. เมื่อเทียบรายปี ดัชนี PPI พื้นฐาน ปรับตัวขึ้น 5.6% ซึ่งเป็นระดับต่ำสุดนับตั้งแต่เดือนมิ.ย.2564 หลังจากดีดตัวขึ้น 5.8% ในเดือนก.ค.